
                Лисаков қаласы                                                                                                          город Лисаковск                                                                                                              

Мәслихаттың 2020 жылғы 19 тамыздағы № 427 «Бейбіт жиналыстарды ұйымдастыру және өткізу туралы» шешіміне өзгерістер енгізу туралы


	Лисаков қаласының мәслихаты ШЕШТІ:
	1. Мәслихаттың «Бейбіт жиналыстарды ұйымдастыру және өткізу туралы» 2020 жылғы 19 тамыздағы № 427 шешіміне (Нормативтік құқықтық актілерді мемлекеттік тіркеу тізілімінде № 9398 болып тіркелген) мынадай өзгерістер енгізілсін:
	көрсетілген шешімге 2-қосымшадағы 1-тармақ мынадай редакцияда жазылсын:
	«1. Бейбіт жиналыстарды ұйымдастыру және өткізуге арналған мамандандырылған орындарды пайдалану тәртібі, олардың шекті толтырылу нормалары, бейбіт жиналыстарды ұйымдастыру және өткізуге арналған мамандандырылған орындарды материалдық-техникалық және ұйымдастырушылық қамтамасыз етуге қойылатын талаптар, сондай-ақ пикет өткізуге жол берілмейтін іргелес аумақтардың шекаралары (бұдан әрі – тәртіп) Қазақстан Республикасының 2020 жылғы 25 мамырдағы «Қазақстан Республикасында бейбіт жиналыстарды ұйымдастыру және өткізу тәртібі туралы» Заңына (бұдан әрі – Заң) сәйкес Қазақстан Республикасының Конституциясында белгіленген Қазақстан Республикасы азаматтарының конституциялық құрылыстың негіздерін, адамның және азаматтың құқықтары мен бостандықтарын қорғау құқығын іске асыру, ұлттық қауіпсіздікті қамтамасыз ету, қоғамдық тәртіпті, азаматтардың денсаулығын және қоғамның имандылығын қорғау мақсатында әзірленді.»;
	Көрсетілген шешімге 2-қосымшадағы 2-тармақтың 1) тармақшасындағы «халықтың имандылығын» деген сөздер «қоғамның имандылығын» деген сөздермен ауыстырылсын.
	2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі. 

Қалалық мәслихат төрағасы                          			      К. Мұхамадиева

